**Jelgavas novada Neklātienes vidusskolas pašnovērtējuma ziņojums**

Publiskojamā daļa

Jelgava, 20.10.2023.

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.  (31.05.2023.) |
| Nr. | Licencēšanas  datums |
| Vispārējās vidējās izglītības programma | 31016014 | VILCES IELA 6, SVĒTE, SVĒTES PAGASTS, JELGAVAS NOVADS, LV-3008 | V\_3105 | 07.07.2020 | 252 | 140 |
| Pamatizglītības programma | 21011114 | VILCES IELA 6, SVĒTE, SVĒTES PAGASTS, JELGAVAS NOVADS, LV-3008 | V\_3092 | 07.07.2020 | 58 | 47 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
     1. dzīvesvietas maiņa (cik daudzi izglītojamie izglītības iestādē 2022./2023. mācību gada laikā);
     2. vēlme mainīt izglītības iestādi (cik daudzi izglītojamie izglītības iestādē 2022./2023. mācību gada laikā, galvenie iestādes maiņas iemesli);

*-7 skolēni pamatskolā un 5 skolēni vidusskolā ir pārgājuši uz dienas skolām, pārsvarā uz tām, no kurām bija iestājušies, jo tālmācības apmācības forma viņiem nav piemērota;*

*- 4 skolēni ir izvēlējušies turpināt mācības Amatu skolā, lai apgūtu arī arodu;*

*- 3 skolēni no vidusskolas izstājās, lai mācības turpinātu citā tālmācības vidusskolā, pārsvarā maksas, uzsverot, ka, ja paši maksā, tad arī mācās;*

* + 1. cits iemesls (cik daudzi izglītojamie izglītības iestādē, iestādes maiņas iemesls).

- *33 skolēni uzrakstījuši iesniegumu, lai izstātos no skolas, jo parasti nevar apvienot darbu, ģimeni, savu bērnu audzināšanu ar mācībām;*

*- 86 skolēni mācību gada laikā ir atskaitīti par mācību plāna nepildīšanu.*

*Viens no galvenajiem iemesliem izglītības iestādes maiņai ir sabiedrības stereotips, ka tālmācības vidusskolās ir viegli iegūstama izglītība, taču, saskaroties ar realitāti, ka skolai ir prasības un noteikumi, tiek pieņemts lēmums mācības turpināt noteiktās maksas tālmācības vidusskolās.*

* 1. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) | nav |  |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) | 2 pedagoga palīgi, bibliotekāre, laborants | Pedagogi, palīgi un laborants darbam Moodle vidē, materiālu noformēšanā, ievietošanā, testu veidošanā, Formatīvās vērtēšanas uzdevumu veidošanā uzdevumos.lv vai Moodle vidē. |

1. **Izglītības iestādes darbības pamatmērķi un prioritātes**
   1. Izglītības iestādes misija – atbalstīt katru, kurš grib mācīties.
   2. Izglītības iestādes vīzija par izglītojamo – pilsoniski atbildīga un patriotiska personība, kura zina savas tālākās izglītošanās virzienu un mērķtiecīgi to realizē; ir atbildīgs par savu veselību, īsteno veselīgu dzīvesveidu; ir sociāli aktīvs un atbildīgs par savas valodas un kultūras attīstību.
   3. Izglītības iestādes vērtības cilvēkcentrētā veidā – atbildība, patriotisms, cieņa.
   4. 2022./2023. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Jaunā mācību standarta ieviešana 9. un 12. klasei. | a) kvalitatīvi  Visos mācību kursos 9. un 12. klasēs ir veiktas izmaiņas atbilstoši jaunajam standartam, kā arī veikts izvērtējums par jauno programmu izpildi. | sasniegts |
|  | b) kvantitatīvi  83% 9. klasē un 70%  12. klasēs izglītojamie ir apguvuši mācību programmu atbilstoši jaunajam mācību standartam. | sasniegts |
| Nr.2  Mācīšanās stratēģiju piedāvāšana katrā mācību priekšmetā. | a) kvalitatīvi  Tiek veikta aptauja izglītojamajiem pēc mācību kursa apguves par mācību kursa kvalitāti. | sasniegts |
|  | b) kvantitatīvi  Lielākā daļa izglītojamie caur mācību kursiem apgūst jaunas mācīšanās stratēģijas | daļēji sasniegts, jo daļa izglītojamo nepiedalās tiešsaistes stundās un neskatās stundu ierakstus. |
| Nr. 3  Individualizēta pieeja karjeras jautājumu risināšanā. Dažādot mācību metodes, lai uzlabotu caurviju prasmju attīstību. | a) kvalitatīvi  Ir aktualizēta Moodle vidē jaunākā informācija par karjeras novitātēm. Ir izveidoti un visos mācību kursos 9. un 12. klasēs pievienoti materiāli caurviju prasmju attīstīšanai. | sasniegts |
|  | b) kvantitatīvi  ar visiem izglītojamajiem tiek veiktas sarunas par karjeras jautājumiem. Nepieciešamības gadījumā izglītojamie tiek novirzīti pie karjeras konsultanta | sasniegts |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Pedagoga atbildības palielināšana par izglītojamo mācību sasniegumiem un mācību pārtraukšanas risku mazināšanu. | a) kvalitatīvi  ir izveidoti un īstenoti diagnostikas darbi eksāmenu priekšmetos.  Vērtēšanas kārtībā iestrādāti punkti par obligāto formatīvo vērtējumu skaitu pirms summatīvās vērtēšanas. |  |
|  | b) kvantitatīvi  Mācību sasniegumu līmeņa pieaugums 5% mācību gadā.  Atskaitīto izglītojamo skaita samazināšanās 5 % mācību gadā. |  |
| Nr.2  MOODLE mācību vides piedāvāto resursu izmantošana mācību sasniegumu vērtēšanai. | a) kvalitatīvi  Ir izveidoti formatīvie pārbaudes darbi, izmantojot MOODLE resursus, atbilstoši jaunajai vērtēšanas kārtībai. |  |
|  | b) kvantitatīvi  Katru gadu pilnveidojot mācību materiālus, ir izmantots vismaz viens jauns IT rīks. |  |
| Nr.3  Izglītojamo, vecāku un pedagogu psiholoģiskās labbūtības veicināšana. | a) kvalitatīvi  izstrādāta un īstenota labbūtības veicināšanas programmu. |  |
|  | b) kvantitatīvi  Ir uzlabojušies aptauju rezultāti par izglītojamo, vecāku un pedagogu psiholoģisko labbūtību par 5% gada griezumā. |  |

1. **Kritēriju izvērtējums** 
   1. Kritērija “Izglītības turpināšana un nodarbinātība” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē piedāvā tiešsaistes konsultācijas izglītojamiem, kam ir zemi mācību sasniegumi, |  |
| Ir veikti ieraksti e-klasē par nākotnes iecerēm |  |
| Ir laba starpinstitucionālā sadarbība |  |

* 1. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Ir pieejami tiešsaistes stundu ieraksti. | Izstrādāt diagnostikas darbus eksāmenu priekšmetos. |
| Pamatskolā visās tiešsaistes stundās ir nodrošināts asistents. | Izveidot vienotu kārtību, kā strādāt ar izglītojamajiem, kuriem diagnostikas darbos ir nepietiekami mācību sasniegumi. |
| Ir pieejamas individuālās konsultācijas. | Izveidot piekļuves nosacījumus summatīvi vērtējamajiem pārbaudes darbiem. |

* 1. Kritērija “Izglītības programmu īstenošana” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Īstenotās programmas ir aktuālas mūsdienu ritmam, pielāgotas katra izglītojamā vajadzībām, nodrošinot iespēju mācīties no jebkuras vietas un jebkurā laikā. |  |

**4. Informācija par lielākajiem īstenotajiem projektiem par 2022./2023. mācību gadā**

* 1. Projekta īsa anotācija un rezultāti.

Projekts Ceļā uz pašvadītu mācīšanos (eng: On the way to self directed learning) tika izstrādāts ar mērķi ieviest inovatīvus mācību materiālus atbilstoši izglītojamo uztveres tipiem, uztveres īpatnībām un mācīšanās stiliem, kā arī veicināt pedagogu profesionālo izaugsmi un pieredzes apmaiņu tālmācībā, tādējādi stiprinot skolotāju zināšanas un mazinot izglītojamo risku pamest mācības. Rezultātā skolotāji pilnveidoja mācību materiālus, balstoties uz stundas struktūru tālmācībai, kā arī apguva jaunus IT rīkus, lai dažādotu mācību materiālus un lai veicinātu izglītojamo pašvadītas mācīšanās prasmes.

* 1. Projekta īsa anotācija un rezultāti.

ESF projekts „Atbalsts priekšlaicīgas mācību pārtraukšanas samazināšanai” (Nr.8.3.4.0/16/I/001) “PuMPuRS”, kas deva iespēju izglītojamiem, individuāli strādājot pedagogu vadībā, uzlabot mācību sasniegumus, apgūt iekavēto mācību vielu. Izglītojamie aktīvāk iesaistījās nodarbībās, it sevišķi matemātikā, latviešu valodā un krievu valodā. Secinājums: tālmācības skolā ir augsts risks mācību pārtraukšanai, bet, izmantojot iespēju strādāt individuāli ar skolotāju, šis risks samazinās.

1. **Informācija par institūcijām, ar kurām noslēgti sadarbības līgumi** 
   1. Nav
   2. Nav
2. **Audzināšanas darba prioritātes trim gadiem un to ieviešana**
   1. Prioritātes (bērncentrētas, domājot par izglītojamā personību).

*Patstāvīgā darba iemaņu veidošana un attīstīšana, katra izglītojamā individuālās izaugsmes atbalstīšana.*

*Karjeras izglītības iespēju apzināšana (viena no skolas attīstības plāna prioritātēm).*

*Nacionālās un valstiskās identitātes un ētisko vērtību apzināšana.*

6.2. 2-3 teikumi par galvenajiem secinājumiem pēc mācību gada izvērtēšanas.

*Analizējot iepriekšējā mācība gada rezultātus, var secināt, ka audzinātāji arvien vairāk izprot sava audzināšanas darba nozīmi, pienākumus. Esam secinājuši, ka regulāra saziņa ar izglītojamo veido zināmu režīmu, lai izglītojamais nepārtrauktu mācīšanās procesu, bet strukturētu to un veidotu skaidri saprotamu mācīšanās plānu. Ir ļoti labi rezultāti tiešsaistes stundu apmeklētībai. Audzinātāji izmanto mūsdienu tehnoloģiju iespējas un operatīvi reaģēt uz akūtām situācijām. Organizējot pasākumus, kas veltīti valstiski svarīgiem notikumiem, izglītojamajiem tiek veidota piederības sajūta savai valstij, attīstīta nacionālā identitāte un izpratne par vēsturisko notikumu ietekmi uz šodienu.*

1. **Citi sasniegumi**
   1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).

*Dalība valsts atklātajā matemātikas olimpiādē ( 1 skolēns).*

*Maģistra grāda ieguve ( 2 pedagogi)*

* 1. Izglītības iestādes informācija par galvenajiem secinājumiem:

7.2.1. pēc izglītojamo snieguma izvērtējuma valsts pārbaudes darbos par 2022./2023. mācību gadu;

*9. klašu centralizētajos eksāmenos mācību sasniegumi izglītojamajiem angļu un latviešu valodā ir tuvu valsts vidējiem rezultātiem, attiecīgi skolā 64% angļu valodā pret 66% valstī, latviešu valodā skolā 52% pret 58% valstī.*

*Vidusskolā labi rezultāti angļu un latviešu valodā. Angļu valodā optimālajā apguves līmenī sasniegumi augstāki par valstī vidējiem- skolā 65% (valstī 63%).*

*Lai mazinātu to izglītojamo skaitu, kas, beidzot vidusskolu, nesaņem atestātu, jo nav nokārtojušu centralizēto eksāmenu matemātikā, jāpilnveido mācību programmu, matemātikas kursu realizējot 10. un 11. klasē. Izglītojamie centralizēto eksāmenu matemātikā kārtos 11. klasē un, ja rezultāts būs negatīvs, tad 12. klasē pastiprināti varēs apgūt matemātikas kursu.*

7.2.2. par sasniegumiem valsts pārbaudes darbos pēdējo trīs gadu laikā.

*Objektīvu iemeslu dēļ šogad nevar salīdzināt 9. klašu eksāmenu rezultātus trīs gadu griezumā, jo pirmo gadu 9. klasēm ir centralizētie eksāmeni un nomainīts eksāmenu saturs un vērtēšana.*

* 1. Izglītības iestādes galvenie secinājumi par izglītojamo sniegumu ikdienas mācībās.

*Pietiekams līmenis pamatskolā ir 62,5% izglītojamajiem, kas ir pieaudzis, salīdzinot ar 2021./2022.m.g.*

*Vidusskolā ikdienas mācību sasniegumi ir tikai pietiekamā līmenī, tāpēc ka lielai daļa izglītojamo strādā un/vai audzina bērnus.*